৫ গোলের থ্রিলারে ঘুরে দাঁড়িয়ে পিএসজিকে হারিয়ে দিল বার্সা
চ্যাম্পিয়ন্স লিগ কোয়ার্টার ফাইনালে গোলবন্যা বয়ে যাচ্ছে। আগের দিন রিয়াল মাদ্রিদ ও ম্যান সিটির ম্যাচে হয়েছে ৬ গোল, আর্সেনাল-বায়ার্ন মিউনিখ ম্যাচে গোল মোট ৪টি। দুটি ম্যাচই হয়েছে ড্র।

এবার পিএসজি ও বার্সেলোনার হাইভোল্টেজ লড়াইটিতে হল ৫ গোল। এ লড়াইয়ে শেষ হাসি হাসল বার্সা। কোয়ার্টার ফাইনালের প্রথম লেগে পিএসজির মাঠ থেকে ৩-২ গোলের জয় নিয়ে ফিরেছে জাভি হার্নান্দেজের দল।

বার্সার জয়ের নায়ক ব্রাজিলিয়ান তারকা রাফিনহা। চ্যাম্পিয়ন্স লিগে নিজের প্রথম গোল পাওয়ার দিন দ্বিতীয় গোলও করে দলকে লড়াইয়ে ফেরান এই উইঙ্গার।

ম্যাচের একপর্যায়ে ২-১ গোলে পিছিয়ে পড়া বার্সা পিএসজির মাঠে ৯ বছর পর প্রথম জয় পেয়েছে।  ২০১৫ সালে চ্যাম্পিয়ন্স লিগের কোয়ার্টার ফাইনালের প্রথম লেগেই শেষ জয় পেয়েছিল।

ঘরের মাঠে শুরুতেই বার্সোলোনাকে চেপে ধরে পিএসজি। তবে দ্রুতই ছন্দ খুঁজে পায় বার্সা। ৩৭ মিনিটে রাফিনহার গোলে এগিয়ে যায় কাতালান ক্লাবটি। লামিনে ইয়ামালের ক্রস রুখে দিয়েছিলেন পিএসজি গোলরক্ষক দোনারুমা। কিন্তু বল পেয়ে যান বাঁ পাশে অরক্ষিত থাকা রাফিনহা, গোল করতে ভুল করেননি (১-০)।

চ্যাম্পিয়ন্স লিগ কোয়ার্টার ফাইনালে গোলবন্যা বয়ে যাচ্ছে। আগের দিন রিয়াল মাদ্রিদ ও ম্যান সিটির ম্যাচে হয়েছে ৬ গোল, আর্সেনাল-বায়ার্ন মিউনিখ ম্যাচে গোল মোট ৪টি। দুটি ম্যাচই হয়েছে ড্র।